**Ξενοφῶντος Ἑλληνικά: βιβλ. 2, κεφ. 3, παρ. 52 - 53**

**Η αντίδραση του Θηραμένη!**

|  |  |
| --- | --- |
| Ἀκούσας ταῦτα  ὁ Θηραμένης ἀνεπήδησεν  ἐπὶ τὴν ἑστίαν  καὶ εἶπεν·  «Ἐγὼ δ΄͵ ἔφη͵ ὦ ἄνδρες͵  ἱκετεύω  τὰ πάντων ἐννομώτατα͵  μὴ ἐπὶ Κριτίᾳ εἶναι  ἐξαλείφειν  μήτε ἐμὲ  μήτε ὃν ἂν βούληται ὑμῶν͵  ἀλλ΄ ὅνπερ νόμον  οὗτοι ἔγραψαν  περὶ τῶν  ἐν τῷ καταλόγῳ (ὄντων)͵  κατὰ τοῦτον  καὶ ὑμῖν καὶ ἐμοὶ τὴν κρίσιν εἶναι.  Καὶ οὐκ ἀγνοῶ τοῦτο μέν͵  ἔφη͵ μὰ τοὺς θεοὺς͵  ὅτι οὐδέν μοι  ἀρκέσει ὅδε ὁ βωμός͵  ἀλλὰ βούλομαι καὶ τοῦτο ἐπιδεῖξαι͵  ὅτι οὗτοι οὐ μόνον εἰσὶ  ἀδικώτατοι  περὶ ἀνθρώπους͵  ἀλλὰ καὶ ἀσεβέστατοι  περὶ θεοὺς.  Θαυμάζω͵ ὑμῶν μέντοι͵ ἔφη͵  ὦ ἄνδρες καλοὶ κἀγαθοί͵  εἰ μὴ βοηθήσετε  ὑμῖν αὐτοῖς͵  καὶ ταῦτα  γιγνώσκοντες  ὅτι τὸ ἐμὸν ὄνομα  οὐδὲν εὐεξαλειπτότερον  ἢ τὸ ἑκάστου ὑμῶν». | Μόλις άκουσε αυτά,  ο Θηραμένης αναπήδησε  στον βωμό της Εστίας  και είπε:  «Εγώ, είπε, άνδρες Αθηναίοι,  σας ικετεύω  σε ό,τι πιο δίκαιο υπάρχει,  να μην έχει ο Κριτίας το δικαίωμα  να διαγράφει  Αποτέλεσμα εικόνας για ξενοφώνούτε εμένα  ούτε όποιον θέλει από εσάς,  αλλά σύμφωνα με το νόμο,  τον οποίο αυτοί οι ίδιοι συνέγραψαν  για όσους  περιλαμβάνονται στον κατάλογο,  με αυτόν  και εσείς να εγώ να δικαζόμαστε.  Και δεν αγνοώ αυτό,  είπε, μα τους θεούς,  ότι δεν θα μου είναι καθόλου  αρκετός αυτός εδώ ο βωμός,  αλλά επιθυμώ να δείξω και αυτό,  ότι δηλαδή αυτοί δεν είναι  μόνο πολύ άδικοι  απέναντι στους ανθρώπους  αλλά και πολύ ασεβείς  απέναντι στους θεούς.  Απορώ όμως με εσάς, είπε,  άνδρες καλοί και έντιμοι,  που δεν θα βοηθήσετε  τους ίδιους τους εαυτούς σας  και μάλιστα,  ενώ γνωρίζετε  ότι το δικό μου όνομα  δεν διαγράφεται καθόλου πιο εύκολα  images (45).jpgαπό το όνομα καθενός από εσάς. |

**Δημιουργική δραστηριότητα**

Γράψε τις **σκέψεις ενός μέλους της Βουλής των 500** την ώρα που μιλάει ο Θηραμένης πάνω στο βωμό της Εστίας ή τις **σκέψεις του Κριτία** και τους **ψιθύρους του** σε κάποια κοντινά του πρόσωπα... ή όλον τον **διάλογο** του **Κριτία** με έναν **από τους Τριάκοντα**. Αλλιώς... κάνε **σκίτσα** με τα λόγια σε συννεφάκια ή ένα **κολλάζ**.